Antsla jaama vaksalihoone 1996. aastal
Vaksalihoone 2013. aastal
**Antsla raudteejaam** on raudteejaam Võru maakonnas Antsla linnas.

Ajalugu
-------

Antsla jaam ja jaamahoone tõenäoliselt 1920. aastate lõpul
Läbi Antsla kulgeb laiarööpmeline Valga–Petseri raudteelõik, mis valmis 1889. aastal osana Riia-Pihkva-Peterburi raudteest. Valmimise ajal jäi jaam Urvaste kihelkonda Vana-Antsla mõisa maadele. 

Reisirongid sõitsid läbi Antsla (liinil Valga–Veski) kuni 2001. aasta märtsini.
Antsla raudteejaamale eelnes sellel liinil Valga poolt tulles Anne raudteepeatus ja järgnes Vaabina raudteepeatus. 
Praegu kasutatakse raudteed ja jaama ainult kaubaveoks.

Jaamas asub lisaks peateele veel kolm kõrvalteed, kuus pööret, laadimisplats ja võib toimuda ka kaupade rongidele ning neilt maha laadimine.

2014. ja 2015. aasta augustis oli Antslas toimuva Hauka laada korraldajatel koostöös Elroniga plaan käivitada ajutine Valga–Antsla reisirongiliin, mis Tehnilise Järelevalve Ameti keelu tõttu (viidates nõuetekohase perrooni puudumisele) siiski ei teostunud.

Kaks madalat perrooni lammutati 2016. aastal.

Jaamahoone
----------

Jaamahoone 2019. aastal
Antsla jaama peahoone valmis 1889. aastal. Kroonuhistoritsistlikus stiilis hoone liigitus Vene keisririigi süsteemis V klassi ning ehitati tüüpprojekti järgi analoogselt Karula, Puka, Petseri jm jaamade hoonetega. Neid iseloomustab lihtne sümmeetriline külgfassaad ning madala kalde ja laia räästaga poolkelpkatus, on märgatav ka rõhutatud keskrisaliit, mis paiknes kohakuti ootesaaliga.

Alates 2000. aastate algusest seisab vaksalihoone kasutuseta ja on halvas seisukorras. 2004. aastal müüdi hoone erakätesse. 
Hiljutise fassaadiremondi käigus eemaldati kogu algne laudis ning asendati lihtsa rõhtlaudisega.

Pilte
-----

* Antsla raudteejaamAntsla raudteejaam
* Antsla jaama kõrvalteedAntsla jaama kõrvalteed
* Antsla jaam ja vaksalihooneAntsla jaam ja vaksalihoone
* JaamahooneJaamahoone
* Antsla jaama ET-post (juhtimiskeskus)Antsla jaama ET-post (juhtimiskeskus)

Vaata ka
--------

* Pihkva–Riia raudtee
* Valga–Koidula raudteelõik
* Eesti raudteetransport

Viited
------

1. ↑  "Raudtee, kus inimeste asemel veetakse puid". Maaleht, 11. aprill 2015
2. ↑  Antsla jaama tehnokorraldusakt; AS Eesti Raudtee
3. ↑  "Hauka laat toob seekord suve". Võrumaa Teataja, 6. august 2015
4. ↑  "Antslas elab unistus rongist ja kolmest tornist" – Lõuna-Eesti Postimees, nr. 139, 29 november 2019. DIGAR
5. ↑  AS Eesti Raudtee mitteavalikud andmed
6. ↑  "Mis on saanud endistest raudteejaamadest ja -peatustest" – Wõrumaa Teataja, nr. 83, 28 juuli 2009. DIGAR
7. ↑  Antsla raudteejaam • XX sajandi arhitektuur • Kultuurimälestiste riiklik register
8. ↑  Välja, Leele (2012). *20. sajandi Eesti raudteejaamad. Alusuuring* (PDF). Tallinn: Kultuurimälestiste riiklik register. Lk 15. Vaadatud 30.06.2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Antsla raudteejaam** |

* "Võru ja Antsla lähiaastail reisirongiühendust ei saa"; Tartu Postimees, 1. september 2011
* "Riigikogulane vastab Võru–Valga raudteeliini kohta"; Võrumaa Teataja, 17. november 2011
* "Koidula–Võru–Valga reisirong jääb lähiaastatel tulemata"; Võrumaa Teataja, 8. august 2013
* Relsiralli 2004: Piusa–Võru–Antsla–Valga–Elva–Tartu
* Infot jaama kohta; fotod (*vene keeles*)


|  |  |  |
| --- | --- | --- |
| **Eelnev peatus** | **Endine raudteepeatus**  | **Järgnev peatus** |
|  Anne |  **Antsla** | Vaabina  |